rejauldu/bengali-wikipedia huggingface dataset:
কাউখালী উপজেলা বাংলাদেশের পিরোজপুর জেলার অন্তর্গত একটি উপজেলা।   অবস্থান ও আয়তন  উত্তরে নেছারাবাদ উপজেলা, দক্ষিণে ভান্ডারিয়া উপজেলা, পূর্বে ঝালকাঠি সদর উপজেলা ও রাজাপুর উপজেলা, পশ্চিমে পিরোজপুর সদর উপজেলা।   প্রশাসনিক এলাকাসমূহ  কাউখালী উপজেলায় বর্তমানে ৫টি ইউনিয়ন রয়েছে। সম্পূর্ণ উপজেলার প্রশাসনিক কার্যক্রম কাউখালী থানার আওতাধীন।  ইউনিয়নসমূহ:  ১নং সয়না রঘুনাথপুর  ২নং আমড়াজুড়ি  ৩নং কাউখালী সদর  ৪নং চিরাপাড়া  ৫নং শিয়ালকাঠী   ইতিহাস  ১৭৯০ সালে গভর্নর লর্ড কর্নওয়ালিশ ভারত শাসন সংস্কার আইনের মাধ্যমে প্রশাসনিক পরিবর্তন সাধন করে বৃহত্তর বাকেরগঞ্জ (বরিশাল) জেলার জন্য ১০টি থানা স্থাপনের অনুমোদন প্রদান করলে এর ৩টি থানা পিরোজপুর অঞ্চলের জন্য বরাদ্দ করা হয় এবং তখন কাউখালীতে থানা স্থাপিত হয়। পরে এখানে আবগারী অফিস, মুন্সেফ আদালত, রেজিস্ট্রারি অফিসসহ লবণ চৌকি স্থাপিত হয়।  ১৮৫৯ সালে পিরোজপুর মহকুমা স্থাপিত হলেও কাউখালী ১৮৬৬ সাল পর্যন্ত পিরোজপুরের নামে কাউখালীতেই অফিস-আদালতের কার্যক্রম পরিচালিত হতে থাকে। আদিতে থানাগুলো নদীতীরে ভাসমান জলথানা হিসেবে কার্য সম্পাদন করত বলে কাউখালী থানাও এধরনের স্থাপনা ছিলো যা ১৯০৯ সালের ৩১ মার্চ বর্তমান স্থানে স্থানান্তরিত হয়।   নামকরণ  তদানীন্তন সেলিমাবাদ পরগনা ছিল লবণ ব্যবসায়ের প্রাণকেন্দ্র্। বৃহৎ লবণ শিল্প ছিল সেলিমাবাদে। সেলিমাবাদের লবণ মহলের ব্যাপক উৎপাদনশীল এলাকা ছিল কাউখালীতে।  আমরাজুরীর দত্ত পরিবারের প্রতিষ্ঠাতা নেমক মহলের দারোগা ছিল। ১৭৮৩ সালের ২৫ জুন তারিখে লন্ডনের কমন্স সভার লবণ রিপোর্টে দেখা যায়, রাশিয়ার অন্তর্গত আর্মেনিয়ার অধিবাসী জনৈক খাজা কাওয়ার্ক নামের এক ব্যবসায়ী ১৭৭৩ সালেসেলিমাবাদের লবণ শিল্পের মালিক ছিলেন। ১৭৭৪ সালে ঢাকার চিফ বারওয়েল লবণ ব্যবসা নিজ হসস্ত গ্রহণ করেন। তিনি পরে খাজা কাওয়ার্ককে মূল্যবান উপহার বিনিময়ে লবণ ব্যবসার জন্য গোপনে অনুমতি প্রদান করেন। যার জন্য বারওয়েল দারুনভাবে সমালোচিত এবং নিন্দিত হন। স্থানীয় লোকজন খাজা কাওয়ার্ককে কাও সাহেব বলে ডাকত। ফলতঃ কাও সাহেব নামের প্রচার এবং প্রসার থেকে কাওখালী, যা কালক্রমে পরিবর্তিত হয়ে কাউখালী হয়েছে।   জনসংখ্যার উপাত্ত  ২০১১ সালের আদমশুমারি অনুযায়ী কাউখালী উপজেলার মোট জনসংখ্যা ৭০,১৩০ জন। এর মধ্যে পুরুষ ৩৪,৮৯৩ জন এবং মহিলা ৩৫,২৩৭ জন। মোট পরিবার ১৬,২০৮টি।   শিক্ষা  ২০১১ সালের আদমশুমারি অনুযায়ী কাউখালী উপজেলার সাক্ষরতার হার ৬৪.৬%।   উল্লেখযোগ্য ধর্মীয় শিক্ষা প্রতিষ্ঠান  নাঙ্গুলী নেছারিয়া কামিল মাদ্রাসা। এটি এ উপজেলার সর্বোচ্চ ধর্মীয় শিক্ষালয়। ১৯৮৫ সালে মাদ্রাসাটি প্রতিষ্ঠা লাভ করে। মাদরাসা শিক্ষার সর্বোচ্চ স্তর তথা কামিল (স্নাতকোত্তর) স্তর পর্যন্ত এখানে পাঠদান করা হয়। জাতীয় শিক্ষা সপ্তাহ-এ একাধিকবার জেলা ও উপজেলা পর্যায়ে অত্র প্রতিষ্ঠানটি শ্রেষ্ঠ হয়েছে। মাদ্রাসার অধ্যক্ষ মহোদয় মুহাম্মদ আব্দুল মতিন একাধিকবার উপজেলার শ্রেষ্ঠ প্রতিষ্ঠান প্রধান মনোনীত হয়েছেন। শাখা প্রতিষ্ঠান হিসেবে মাদ্রাসা সংলগ্ন সালেহিয়া এতিমখানা, লিল্লাহবোর্ডিং, নূরানী, হাফেজী ও মহিলা মাদ্রাসা গড়ে ওঠেছে। দেশের বিভিন্ন প্রান্ত থেকে শিক্ষার্থীরা এখানের এতিমখানা ও লিল্লাহবোর্ডিং এ ফ্রি থেকে-খেয়ে পড়াশুনা করছে। পিরোজপুর জেলায় মাদ্রাসাটির বেশ সুখ্যাতি রয়েছে।   অর্থনীতি  সুপারী, কলা, পান, আমরা ইত্যাদি।   উল্লেখযোগ্য ব্যক্তি   শহীদ ড. আবুল খায়ের - তিনি কাউখালী উপজেলার কাঠালিয়া গ্রামে জন্মগ্রহণ করেন। তিনি ঢাকা বিশ্ববিদ্যালয়ের ইতিহাসের রিডার ছিলেন। তিনি ছিলেন বাঙালি জাতির স্বাধীনতার একজন প্রবক্তা।   তথ্যসূত্র    বহিঃসংযোগ       বিষয়শ্রেণী:পিরোজপুর জেলার উপজেলা
পশ্চাৎকপাল-ললাটিক পুটিকা বা অক্সিপিটোফ্রন্টাল ফ্যাসিকুলাস , যাকে ললাটিক-পশ্চাৎকপাল পুটিকা বা ফ্রন্টো-অক্সিপিটাল ফ্যাসিকুলাস নামেও অভিহিত করা হয়, এটি ললাটিক খণ্ডক (ফ্রন্টাল লোব) থেকে পশ্চাদ্দিকে অগ্রসর হয়, কডেট নিউক্লিয়াস -এর পার্শ্বীয় সীমান্ত বরাবর এবং কিরণমুকুট (করোনা রেডিয়াটা)-এর মধ্যপৃষ্ঠে; এর তন্তুগুলি পাখার ন্যায় বিন্যাসে বিকীর্ণ হয় এবং পশ্চাৎকপাল (অক্সিপিটাল) ও কর্ণপটল খণ্ডকের (টেমপোরাল লোব) মধ্যে, পশ্চাদ্দিকের ও নিম্নদেশীয় শৃঙ্গ(করনুয়া) -এর পার্শ্বে প্রবেশ করে।  কিছু উৎস একটি নিম্ন ললাটিক-পশ্চাৎকপাল পুটিকা বা  নিম্ন ফ্রন্টো-অক্সিপিটাল ফ্যাসিকুলাস (আইএফওএফ) এবং একটি উচ্চতর ললাটিক-পশ্চাৎকপাল পুটিকা বা উচ্চতর ফ্রন্টো-অক্সিপিটাল ফ্যাসিকুলাস (এসএফওএফ) -এর মধ্যে পার্থক্য করে থাকে, তবে পরবর্তীটির অস্তিত্ব মানব মস্তিষ্কে থাকার বিষয়টি আর বিশ্বাস করা হয় না।  তথ্যসূত্র  বহিঃসংযোগ      বিষয়শ্রেণী:Cerebral white matter
মুনাজা হাসান () হলেন একজন পাকিস্তানি রাজনীতিবিদ যিনি ২০১৮ সালের আগস্ট থেকে পাকিস্তানের জাতীয় পরিষদের সদস্য হিসেবে দায়িত্বরত রয়েছেন। এর আগে তিনি ২০১৩ সালের জুন থেকে ২০১৮ সালের মে পর্যন্ত জাতীয় সংসদ সদস্য ছিলেন।   রাজনৈতিক জীবন  তিনি ২০১৩ সালের পাকিস্তানের সাধারণ নির্বাচনে পাঞ্জাবের নারীদের জন্য সংরক্ষিত আসনে পাকিস্তান তেহরিক-ই-ইনসাফ (পিটিআই) এর প্রার্থী হিসাবে পাকিস্তানের জাতীয় পরিষদে নির্বাচিত হয়েছিলেন।  ২০১৮ সালের পাকিস্তানের সাধারণ নির্বাচনে তিনি পাঞ্জাবের নারীদের জন্য সংরক্ষিত একটি আসনে পিটিআইয়ের প্রার্থী হিসাবে জাতীয় পরিষদে পুনর্নির্বাচিত হয়েছেন।   তথ্যসূত্র     বিষয়শ্রেণী:পাকিস্তান জাতীয় পরিষদ সদস্য ২০১৮-২০২৩ বিষয়শ্রেণী:পাকিস্তান জাতীয় পরিষদের মহিলা সদস্য বিষয়শ্রেণী:পাকিস্তান জাতীয় পরিষদ সদস্য ২০১৩-২০১৮ বিষয়শ্রেণী:জন্মের বছর অনুপস্থিত (জীবিত ব্যক্তি) বিষয়শ্রেণী:জীবিত ব্যক্তি বিষয়শ্রেণী:২১শ শতাব্দীর পাকিস্তানি নারী রাজনীতিবিদ বিষয়শ্রেণী:পাকিস্তান তেহরিক-ই-ইনসাফ এমএনএ
ম্যাটস ইয়ুলিয়ান হুমেলস () হলেন জার্মানির একজন পেশাদার ফুটবলার, যিনি বুন্দেসলিগার অন্যতম সফল ক্লাব এফসি বায়ার্ন মিউনিখ এবং জার্মানি জাতীয় দলের হয়ে একজন সেন্টার-ব্যাক হিসেবে খেলেন।  তিনি তার খেলোয়াড়ি জীবনের শুরুতে এফসি বায়ার্ন মিউনিখের যুব পর্যায়ে খেলেছেন। অতঃপর ২০০৮ সালের জানুয়ারি মাসে, তিনি এক মৌসুমের জন্য বায়ার্ন মিউনিখের প্রতিদ্বন্দ্বী ক্লাব বরুসিয়া ডর্টমুন্ডে ধারে খেলতে যান। পরিশেষে তিনি ২০০৯ সালের ফেব্রুয়ারি মাসে, ক্লাবটির সাথে ৪ মিলিয়ন ইউরোর বিনিময়ে চুক্তিবদ্ধ হন। তিনি উক্ত ক্লাবের হয়ে ২টি লিগ ট্রফি জয়লাভ করেন এবং ২০১২–১৩ উয়েফা চ্যাম্পিয়ন লিগে রানার-আপ হন। ২০১৬ সালে মে মাসে, হুমেলস তার পূর্ববর্তী ক্লাবের সাথে পুনরায় চুক্তিবদ্ধ হন, যেটি ২০১৬ সালের ১লা জুন হতে কার্যকর হয়।  হুমেলস ২০১০ সাল হতে জার্মানি জাতীয় দলের হয়ে খেলছেন। তিনি এপর্যন্ত প্রায় ৬০-এর অধিক ম্যাচ খেলেছেন। তিনি ২০১২ উয়েফা ইউরো, ২০১৪ ফিফা বিশ্বকাপ এবং ২০১৬ উয়েফা ইউরোর মতো প্রতিযোগিতায় জার্মানির প্রতিনিধিত্ব করেছেন।  ক্যারিয়ার পরিসংখ্যান আন্তর্জাতিক   জার্মানিসালউপস্থিতিগোল২০১০২০২০১১১০০২০১২১১১২০১৩৫১২০১৪১০২২০১৫৬০ ২০১৬১১০২০১৭৭১২০১৮১০সর্বমোট৬৩৫  সম্মাননা ক্লাব বরুসিয়া ডর্টমুন্ড  বুন্দেসলিগা: ২০১০–১১, ২০১১–১২  ডিএফএল-পোকাল: ২০১১–১২  ডিএফএল-সুপারকাপ: ২০১৩, ২০১৪  উয়েফা চ্যাম্পিয়ন্স লিগ: রানার-আপ: ২০১২–১৩  বায়ার্ন মিউনিখ  ডিএফএল-সুপারকাপ: ২০১৬, ২০১৭  বুন্দেসলিগা: ২০১৬–১৭, ২০১৭–১৮  আন্তর্জাতিক জার্মানি  ফিফা বিশ্বকাপ: ২০১৪  উয়েফা ইউরোপিয়ান অনূর্ধ্ব-২১ চ্যাম্পিয়নশিপ: ২০০৯  ব্যক্তিগত  ইএসএম বছরের সেরা দল: ২০১০–১১, ২০১১–১২  ফিফপ্রো বিশ্ব একাদশ ২য় দল: ২০১৪  ফিফপ্রো বিশ্ব একাদশ ৩য় দল: ২০১৩, ২০১৭  ফিফপ্রো বিশ্ব একাদশ ৪র্থ দল: ২০১৫, ২০১৬  ফিফা বিশ্বকাপ পুরস্কার সকল তারকার দল: ২০১৪  ফিফা বিশ্বকাপ স্বপ্নের দল: ২০১৪  ক্যাস্ট্রল পারফর্মেন্স ইনডেক্স: ২০১৪ ফিফা বিশ্বকাপ (শীর্ষ ১১)  উয়েফা ইউরোপা লিগ মৌসুমের সেরা দল: ২০১৫–১৬  বুন্দেসলিগা মৌসুমের সেরা দল: ২০১৫–১৬, ২০১৬–১৭  তথ্যসূত্র  বহিঃসংযোগ   জার্মানি জাতীয় দলে ম্যাটস হুমেলস             বিষয়শ্রেণী:১৯৮৮-এ জন্ম বিষয়শ্রেণী:জীবিত ব্যক্তি বিষয়শ্রেণী:জার্মান পুরুষ ফুটবলার বিষয়শ্রেণী:ফুটবল রক্ষণভাগের খেলোয়াড় বিষয়শ্রেণী:বুন্দেসলিগার খেলোয়াড় বিষয়শ্রেণী:ফুটবল ক্লাব বায়ার্ন মিউনিখের খেলোয়াড় বিষয়শ্রেণী:বরুসিয়া ডর্টমুন্ডের খেলোয়াড় বিষয়শ্রেণী:জার্মানির আন্তর্জাতিক যুব ফুটবলার বিষয়শ্রেণী:জার্মানির অনূর্ধ্ব-২১ আন্তর্জাতিক ফুটবলার বিষয়শ্রেণী:জার্মানির আন্তর্জাতিক ফুটবলার বিষয়শ্রেণী:উয়েফা ইউরো ২০১২-এর খেলোয়াড় বিষয়শ্রেণী:২০১৪ ফিফা বিশ্বকাপের খেলোয়াড় বিষয়শ্রেণী:উয়েফা ইউরো ২০১৬-এর খেলোয়াড় বিষয়শ্রেণী:২০১৮ ফিফা বিশ্বকাপের খেলোয়াড় বিষয়শ্রেণী:ফুটবল ক্লাব বায়ার্ন মিউনিখ ২-এর খেলোয়াড় বিষয়শ্রেণী:নর্ডরাইন-ভেস্টফালেনের ফুটবলার বিষয়শ্রেণী:রেগিওনাললিগার খেলোয়াড় বিষয়শ্রেণী:উয়েফা ইউরো ২০২০-এর খেলোয়াড় বিষয়শ্রেণী:ফিফা বিশ্বকাপ বিজয়ী খেলোয়াড় বিষয়শ্রেণী:ফুটবল সেন্ট্রাল ডিফেন্ডার বিষয়শ্রেণী:আসোচাৎসিওনে স্পোর্তিভা রোমার খেলোয়াড় বিষয়শ্রেণী:সেরিয়ে আ-এর খেলোয়াড় বিষয়শ্রেণী:ইতালিতে জার্মান প্রবাসী ক্রীড়াবিদ বিষয়শ্রেণী:ইতালিতে প্রবাসী ফুটবলার বিষয়শ্রেণী:জার্মান প্রবাসী ফুটবলার বিষয়শ্রেণী:জার্মান প্রবাসী পুরুষ ফুটবলার
লাস্ট ক্রিসমাস গানটির জনক ব্রিটিশ পপ ব্যান্ড হোয়াম! এটি ইপিক রেকর্ডস এর ব্যানারে ১৯৮৪ সালে বের হয়। এই গানটির গীতিকার এবং প্রযোজক হোয়াম! এর সাবেক সদস্য জর্জ মাইকেল।   তথ্যসূত্র    বহিঃসংযোগ   Last-Christmas.com Collection of cover versions of the song  "Last Christmas", lyrics  LastChristmas.pl, Polish translation    বিষয়শ্রেণী:২০১৩-এর একক বিষয়শ্রেণী:কলাম্বিয়া রেকর্ডসের একক বিষয়শ্রেণী:টেইলর সুইফটের গান বিষয়শ্রেণী:ডেনমার্কের শীর্ষ একক বিষয়শ্রেণী:এপিক রেকর্ডসের একক বিষয়শ্রেণী:ইউকে একক চার্টের শীর্ষ একক বিষয়শ্রেণী:সিবিএস রেকর্ডসের একক বিষয়শ্রেণী:আইরিশ একক চার্টের শীর্ষ একক বিষয়শ্রেণী:জার্মানির শীর্ষ একক
জয়পুর পঞ্চানন রায় কলেজ হল ১৯৮৬ খ্রিস্টাব্দে প্রতিষ্ঠিত  ভারতের পশ্চিমবঙ্গের হাওড়া জেলার জয়পুর শহরে অবস্থিত একটি প্রাক-স্নাতক কলেজ। এই কলেজ কলকাতা বিশ্ববিদ্যালয় কর্তৃক অনুমোদিত   বিভাগসমূহ  কলাবিদ্যা ও বাণিজ্য  বাংলা  ইংরেজি ইতিহাস শিক্ষাবিজ্ঞান শারীর শিক্ষা  বাণিজ্য  স্বীকৃতি  জয়পুর পঞ্চানন রায় কলেজ বিশ্ববিদ্যালয় মঞ্জুরি কমিশন (ইউজিসি) দ্বারা স্বীকৃত। Colleges in West Bengal, University Grants Commission    আরো দেখুন   কলকাতা বিশ্ববিদ্যালয় কর্তৃক অনুমোদিত কলেজগুলির তালিকা ভারতের শিক্ষা ব্যবস্থা পশ্চিমবঙ্গের শিক্ষা ব্যবস্থা  References  External links Joypur Panchanan Roy College  বিষয়শ্রেণী:পশ্চিমবঙ্গের শিক্ষাপ্রতিষ্ঠান বিষয়শ্রেণী:১৯৮৬-এ পশ্চিমবঙ্গে প্রতিষ্ঠিত বিষয়শ্রেণী:১৯৮৬-এ প্রতিষ্ঠিত শিক্ষাপ্রতিষ্ঠান বিষয়শ্রেণী:কলকাতা বিশ্ববিদ্যালয়ের অধিভুক্ত বিষয়শ্রেণী:হাওড়া জেলার বিশ্ববিদ্যালয় বিষয়শ্রেণী:নেতাজি সুভাষ মুক্ত বিশ্ববিদ্যালয়ের শিক্ষা কেন্দ্র
2021 test  All of following examples should work and shouldn't display coordinates at the top of the page. lat  {{#invoke:স্থানাঙ্ক/খেলাঘর|coord2text|{{Coord|57|18|22|N|4|27|32|E}}|lat}} →  (OK)  {{#invoke:স্থানাঙ্ক/খেলাঘর|coord2text|{{Coord|57|18|22|N|4|27|32|E|display=inline}}|lat}} →  (OK)  {{#invoke:স্থানাঙ্ক/খেলাঘর|coord2text|{{Coord|57|18|22|N|4|27|32|E|display=inline,title}}|lat}} →  (works but display coordinates at the top of the page) but with display=title  {{#invoke:স্থানাঙ্ক/খেলাঘর|coord2text|{{Coord|57|18|22|N|4|27|32|E|display=title}}|lat}} →  (doesn't work)  long  {{#invoke:স্থানাঙ্ক/খেলাঘর|coord2text|{{Coord|57|18|22|N|4|27|32|E}}|long}} →   {{#invoke:স্থানাঙ্ক/খেলাঘর|coord2text|{{Coord|57|18|22|N|4|27|32|E|display=inline}}|long}} →   {{#invoke:স্থানাঙ্ক/খেলাঘর|coord2text|{{Coord|57|18|22|N|4|27|32|E|display=inline,title}}|long}} →  (works but display coordinates at the top of the page)  but with display=title  {{#invoke:স্থানাঙ্ক/খেলাঘর|coord2text|{{Coord|57|18|22|N|4|27|32|E|display=title}}|long}} →  (doesn't work)  lat  {{#invoke:স্থানাঙ্ক/খেলাঘর|coord2text|{{Coord|55.752222|N|37.615556|E}}|lat}} →   {{#invoke:স্থানাঙ্ক/খেলাঘর|coord2text|{{Coord|55.752222|N|37.615556|E|display=inline}}|lat}} →   {{#invoke:স্থানাঙ্ক/খেলাঘর|coord2text|{{Coord|55.752222|N|37.615556|E|display=inline,title}}|lat}} →  (works but display coordinates at the top of the page) but with display=title  {{#invoke:স্থানাঙ্ক/খেলাঘর|coord2text|{{Coord|55.752222|N|37.615556|E|display=title}}|lat}} →  (doesn't work)  long  {{#invoke:স্থানাঙ্ক/খেলাঘর|coord2text|{{Coord|55.752222|N|37.615556|E}}|long}} →   {{#invoke:স্থানাঙ্ক/খেলাঘর|coord2text|{{Coord|55.752222|N|37.615556|E|display=inline}}|long}} →   {{#invoke:স্থানাঙ্ক/খেলাঘর|coord2text|{{Coord|55.752222|N|37.615556|E|display=inline,title}}|long}} →  (works but display coordinates at the top of the page)  but with display=title  {{#invoke:স্থানাঙ্ক/খেলাঘর|coord2text|{{Coord|55.752222|N|37.615556|E|display=title}}|long}} →  (doesn't work)
বাখরাবাদ গণহত্যা পাকিস্তানি সেনাবাহিনী দ্বারা বাংলাদেশ মুক্তিযুদ্ধের সময় আল বদর ও আল শামসের সহায়তায় ১৯৭১ সালের ২৪ মে কুমিল্লা জেলার বখরাবাদ গ্রামের হিন্দু জনগোষ্ঠীর উপরে একটি গণহত্যার ঘটনা ঘটেছিল।    তথ্যসূত্র   বিষয়শ্রেণী:১৯৭১ বাংলাদেশে পরিকল্পিত গণহত্যা বিষয়শ্রেণী:বাংলাদেশের স্বাধীনতা যুদ্ধে সংঘটিত গণহত্যা বিষয়শ্রেণী:১৯৭১-এ গণহত্যা বিষয়শ্রেণী:উইকিউপাত্তে স্থানাঙ্ক নেই বিষয়শ্রেণী:বাঙালি হিন্দু গণহত্যা বিষয়শ্রেণী:বাংলাদেশের স্বাধীনতা যুদ্ধ বিষয়শ্রেণী:১৯৭১-এ বাংলাদেশ বিষয়শ্রেণী:পূর্ব পাকিস্তানে বাঙালি হিন্দু গণহত্যা বিষয়শ্রেণী:পাকিস্তান কর্তৃক পূর্ব পাকিস্তানে সংঘটিত গণহত্যা বিষয়শ্রেণী:এশিয়ায় মে ১৯৭১-এর ঘটনা
বল্লভপুর ভারতের পশ্চিমবঙ্গ রাজ্যের পশ্চিম বর্ধমান জেলার রাণীগঞ্জ উন্নয়ন ব্লকের একটি শহরতলি।   জনসংখ্যার উপাত্ত  ভারতের ২০০১ সালের আদমশুমারি অনুসারে বল্লভপুর শহরের জনসংখ্যা হল ৫৩৯১ জন। এর মধ্যে পুরুষ ৫৩%, এবং নারী ৪৭%।  এখানে সাক্ষরতার হার ৬৫%, । পুরুষদের মধ্যে সাক্ষরতার হার ৭৫%, এবং নারীদের মধ্যে এই হার ৫৪%। সারা ভারতের সাক্ষরতার হার ৫৯.৫%, তার চাইতে বল্লভপুর এর সাক্ষরতার হার বেশি।  এই শহরের জনসংখ্যার ১০% হল ৬ বছর বা তার কম বয়সী।   তথ্যসূত্র   বিষয়শ্রেণী:পশ্চিম বর্ধমান জেলার শহর ও নগর
ত্রিপুরা হাইকোর্ট হল ত্রিপুরা রাজ্যের হাইকোর্ট। এটি ভারতের সংবিধান এবং উত্তর-পূর্ব অঞ্চল (পুনঃসংগঠন) আইন, ১৯৭১-এ উপযুক্ত সংশোধন করার পরে ২৩ মার্চ ২০১৩-এ প্রতিষ্ঠিত হয়েছিল। হাইকোর্টের আসনটি ত্রিপুরার রাজধানী আগরতলায়। প্রথম প্রধান বিচারপতি ছিলেন বিচারপতি দীপক গুপ্ত (২৩.৩.২০১৩ থেকে ১৬.৫.২০১৬) এর আগে, ত্রিপুরা রাজ্যের সাথে উত্তর-পূর্ব ভারতের অন্য ছয়টি রাজ্য গুয়াহাটি হাইকোর্টের অধীনে ছিল, যার একটি স্থায়ী বেঞ্চ ছিল। গুয়াহাটি হাইকোর্ট ত্রিপুরা রাজ্যের আঞ্চলিক এখতিয়ার নিয়ে ১৯৯২ সালে আগরতলায় প্রতিষ্ঠিত হয়েছিল।   প্রধান বিচারপতি   এই আদালতের প্রধান বিচারপতি হলেন বিচারপতি অপরেশ কুমার সিং। তিনি ১৩ এপ্রিল ২০২৩-এ শপথ নেন।   সাবেক প্রধান বিচারপতি    ক্রম. নংপ্রধান বিচারপতিপ্রধান বিচারপতি হিসেবে নিয়োগের তারিখঅবসর গ্রহণের তারিখ১দীপক গুপ্ত২৩ মার্চ ২০১৩১৫ মে ২০১৬২টি. ভাইপেই২১ সেপ্টেম্বর ২০১৬২৮ ফেব্রুয়ারি ২০১৮৩অজয় রাস্তোগি১ মার্চ ২০১৮১ নভেম্বর ২০১৮৪সঞ্জয় করোল১৪ নভেম্বর ২০১৮১০ নভেম্বর ২০১৯৫আকিল আব্দুল হামিদ কুরেশী১৬ নভেম্বর ২০১৯১১ অক্টোবর ২০২১৬ইন্দ্রজিৎ মহন্তী১২ অক্টোবর ২০২১১০ নভেম্বর ২০২২৭যশবন্ত সিং১৫ ফেব্রুয়ারি ২০২৩২২ ফেব্রুয়ারি ২০২৩৮অপরেশ কুমার সিং১৩ এপ্রিল ২০২৩শায়িত্ব   তথ্যসূত্র    বহিঃসংযোগ    ত্রিপুরা হাইকোর্ট  ত্রিপুরা হাইকোর্ট পরীক্ষার কল লেটার   বিষয়শ্রেণী:ভারতের উচ্চ আদালত উচ্চ আদালত বিষয়শ্রেণী:২০১৩-এ ত্রিপুরায় প্রতিষ্ঠিত
থাম্ব|মৌখিক এবং অনুনাসিক শব্দের মধ্যে পার্থক্য। যেসব ধ্বনি উচ্চারণের সময় ফুসফুস থেকে আসা বাতাস মুখের মধ্যে প্রথমে বাধা পায় এবং নাক ও মুখ দিয়ে বেরিয়ে যায় সেসব ধ্বনিকে নাসিক্য বা অনুনাসিক ধ্বনি বলে। অনুনাসিক শব্দের অর্থ: নাসিকার সাহায্যে উচ্চার্য।    সংখ্যা  বাংলা ভাষায় তিনটি নাসিক্য বা অনুনাসিক ধ্বনি রয়েছে: (ঙ, ন, ও ম)।  তবে নাসিক্য বা অনুনাসিক বর্ণ ৭টি: (ঙ, ঞ, ণ, ন, ম, ং, ঁ)   তথ্যসূত্র   বিষয়শ্রেণী:আন্তর্জাতিক ধ্বনিমূলক বর্ণমালা বিষয়শ্রেণী:ধ্বনিবিজ্ঞান বিষয়শ্রেণী:বাংলা ব্যাকরণ
কীর্তি গোপীনাথ একজন ভারতীয় অভিনেত্রী যিনি মূলত মালায়ালাম চলচ্চিত্র এবং টেলিভিশন ধারাবাহিকে অভিনয় করেন। চলচ্চিত্র থেকে অবসর গ্রহনের ২০ বছর পর তিনি এশিয়ানেটে প্রচারিত আম্মায়ারিয়া ধারাবাহিকের মাধ্যমে প্রত্যাবর্তন করেন। কীর্তি ১৯৯৭ সালে মুক্তিপ্রাপ্ত কৌতুকমূলক চলচ্চিত্র জুনিয়র ম্যান্ড্রেক-এ নায়িকা হিসেবে অভিনয় করেছিলেন। এশিয়ানেটের ধারাবাহিক নির্মলা-তে ভাভা চরিত্রে তার ভূমিকাও বেশ প্রশংসিত হয়েছিল।  ব্যক্তিগত জীবন  কীর্তি  কেরালার কোট্টায়মের লাক্কাত্তুরে গোপীনাথ এবং গীতার ঘরে জন্মগ্রহণ করেন।[ তথ্যসূত্র প্রয়োজন ] তার বাবা ছিলেন একজন বিমান বাহিনীর কর্মকর্তা এবং তার মা একজন গৃহিণী। যেহেতু তার বাবা বিমান বাহিনীতে ছিলেন তাই প্রতি তিন বছর অন্তর তার কর্মস্থল পরিবর্তিত হত। কীর্তি ভারতের বিভিন্ন স্থানে পড়াশোনা করেছেন। তিনি তার প্রাথমিক শিক্ষা বেঙ্গালুরুতে অর্জন করেন।  কীর্তি মালয়ালম এবং তামিল সিরিয়ালের একজন অভিনেতা রাহুলের সাথে বিবাহিত। এই দম্পতির দুই ছেলে আছে ভরত এবং আরিয়ান।[ তথ্যসূত্র প্রয়োজন ]   চলচ্চিত্র জীবন  কীর্তি গোপীনাথ একজন প্রতিভাবান ভারতীয় অভিনেত্রী, যিনি মূলত মালয়ালম চলচ্চিত্রে কাজ করেছেন। তার অভিনয় জীবন শুরু হয় ১৯৯৪ সালে পাভম আই. এ. ইভাচান চলচ্চিত্রের মাধ্যমে, যেখানে তিনি জেসমিন চরিত্রে অভিনয় করেন। এরপর ১৯৯৫ সালে তিনি একাধিক চলচ্চিত্রে অভিনয় করে দর্শকদের মন জয় করেন। এই বছর তিনি মাঝায়েথুম মুনপে-তে শ্বেতা চরিত্রে, কিডিলোল্ককিডিলাম-এ ইন্ধু চরিত্রে এবং কীর্থনম-এ করিয়ার কন্যার চরিত্রে অভিনয় করেন। একই বছর কর্ম চলচ্চিত্রে তিনি শ্রীজার ভূমিকায় তার অভিনয় প্রশংসিত হয়।  ১৯৯৬ সালেও কীর্তির অভিনয় জীবন ছিল ব্যস্ততাপূর্ণ। তিনি কাঞ্জিরাপল্লি কারিয়াচান-এ রেখা চরিত্রে, আকাশথেক্কোরু কিলিভাতিল-এ সুবাশিনী চরিত্রে এবং এপ্রিল ১৯ চলচ্চিত্রে মিনি চরিত্রে অভিনয় করেন। প্রত্যেকটি চরিত্রেই তিনি তার অভিনয়ের দক্ষতা প্রদর্শন করেন।  ১৯৯৭ সালে কীর্তি গোপীনাথ আরও কিছু উল্লেখযোগ্য চলচ্চিত্রে কাজ করেন। তিনি জুনিয়র ম্যান্ড্রেক-এ প্রিয়া চরিত্রে, মন্ত্রমোথিরাম-এ বিন্ধু চরিত্রে, স্নেহসিন্দুরম-এ উর্মিলা চরিত্রে এবং বংশম চলচ্চিত্রে অ্যানি চরিত্রে অভিনয় করেন। তার প্রতিটি চরিত্রই ভিন্ন ভিন্ন রূপে দর্শকদের সামনে এসেছে, যা তার অভিনয় দক্ষতার প্রমাণ বহন করে।  চলচ্চিত্র ছাড়াও, কীর্তি গোপীনাথ টেলিফিল্মে এবং টেলিভিশন ধারাবাহিকেও অভিনয় করেছেন। তিনি আম্মায়ুদে মকন এবং লাভ স্টোরি টেলিফিল্মে অভিনয় করেন, যা তার অভিনয় জীবনকে আরও সমৃদ্ধ করেছে।  সামগ্রিকভাবে, কীর্তি গোপীনাথের চলচ্চিত্রজীবন ছিল বৈচিত্র্যময় এবং সমৃদ্ধ। তার অভিনয় দক্ষতা এবং চরিত্রের বৈচিত্র্য দর্শকদের মনে গভীর ছাপ ফেলেছে। মালয়ালম চলচ্চিত্রে তার অবদান উল্লেখযোগ্য এবং তার অভিনয় কর্মজীবন নবীন অভিনেত্রীদের জন্য অনুপ্রেরণাস্বরূপ।  তথ্যসূত্র  বিষয়শ্রেণী:মালয়ালম টেলিভিশন অভিনেত্রী বিষয়শ্রেণী:ভারতীয় শিশু অভিনেত্রী বিষয়শ্রেণী:২১শ শতাব্দীর ভারতীয় অভিনেত্রী বিষয়শ্রেণী:২০শ শতাব্দীর ভারতীয় অভিনেত্রী বিষয়শ্রেণী:জন্মের স্থান অনুপস্থিত (জীবিত ব্যক্তি) বিষয়শ্রেণী:কেরলের অভিনেত্রী বিষয়শ্রেণী:জীবিত ব্যক্তি বিষয়শ্রেণী:জন্মের বছর অনুপস্থিত (জীবিত ব্যক্তি) বিষয়শ্রেণী:ভারতীয় চলচ্চিত্র অভিনেত্রী বিষয়শ্রেণী:মালয়ালম চলচ্চিত্র অভিনেত্রী
240px|right বৃত্তকে এর ব্যাসের চারপাশে ঘুরালে যে ঘনবস্তু উৎপন্ন হয় তাকেই গোলক বা সুষম গোলক বলে।  ব্যাসার্ধের একটি গোলকের আয়তন হবে (4π)/3 এবং এর পৃষ্ঠদেশের ক্ষেত্রফল হবে 4π। কার্তেসীয় স্থাণাঙ্ক ব্যাবস্থায় কেন্দ্র মূল-বিন্দুতে অবস্থিত এমন  ব্যাসার্ধর কোন গোলকের সমীকরণ হবে: ।  সুতরাং গোলক হল ত্রিমাত্রিক দেশে অবস্থিত একটি গোল বলের ন্যায় জ্যামিতিক আকার।   গোলকের আয়তন   ৩ মাত্রার একটি গোলক ভিতরে আয়তন (অর্থাৎ একটি বল-এর আয়তন)-এর সূত্র দেওয়া হলো  যেখানে R হল গোলকের ব্যাসার্ধ এবং π হল ধ্রুবক পাই. এই সূত্রটি প্রথম আর্কিমিডিস দ্বারা উদ্ভূত হয়েছিল, যিনি দেখিয়েছিলেন যে একটি গোলকের আয়তন একটি পরিধিকৃত সিলিন্ডারের 2/3। (এই দাবিটি ক্যাভালিয়ারির নীতি থেকে অনুসরণ করে।) আধুনিক গণিতে, এই সূত্রটি অখণ্ড ক্যালকুলাস ব্যবহার করে উদ্ভূত হতে পারে, যেমন x = 0 থেকে x অক্ষ বরাবর কেন্দ্রীভূত অসীম পুরুত্বের অসীম সংখ্যক বৃত্তাকার ডিস্কের আয়তনের যোগফলের যোগফল যেখানে ডিস্কের ব্যাসার্ধ r (অর্থাৎ y = r) থেকে x = r যেখানে ডিস্কের ব্যাসার্ধ রয়েছে 0 (অর্থাৎ y = 0)। যেকোনো প্রদত্ত x এ, বর্ধিত আয়তন (δV) ডিস্কের ক্রস-বিভাগীয় এলাকার গুণফল x এবং এর পুরুত্ব (δx) দ্বারা দেওয়া হয়: এবং এটি খুব উচ্চ মানের । (This assertion follows from Cavalieri's principle.) In modern mathematics, this formula can be derived using integral calculus, e.g. disk integration to sum the volumes of an infinite number of circular disks of infinitesimal thickness stacked centered side by side along the x axis from x = 0 where the disk has radius r (i.e. y = r) to x = r where the disk has radius 0 (i.e. y = 0).  At any given x, the incremental volume (δV) is given by the product of the cross-sectional area of the disk at x and its thickness (δx): And it is very high quality  The total volume is the summation of all incremental volumes:  In the limit as δx approaches zeroPages 141, 149. this becomes:  At any given x, a right-angled triangle connects x, y and r to the origin, hence it follows from Pythagorean theorem that:  Thus, substituting y with a function of x gives:  This can now be evaluated:  সুতরাং গোলকের আয়তন হল:   তথ্যসূত্র   বিষয়শ্রেণী:পদার্থবিজ্ঞান বিষয়শ্রেণী:জ্যামিতি বিষয়শ্রেণী:প্রাথমিক আকার বিষয়শ্রেণী:ব্যবকলনীয় জ্যামিতি বিষয়শ্রেণী:প্রাথমিক জ্যামিতি বিষয়শ্রেণী:গোলক বিষয়শ্রেণী:টপোগণিত
কুশমাইল ইউনিয়ন বাংলাদেশের ময়মনসিংহ জেলার ফুলবাড়িয়া উপজেলার অন্তর্গত একটি ইউনিয়ন।   অবস্থান ও সীমানা    ইতিহাস    প্রশাসনিক এলাকা  এটির অবস্থান ফুলবাড়িয়া সদর থেকে পশ্চিমে, ছলির বাজার নামক স্থানে।   আয়তন ও জনসংখ্যা    শিক্ষা ব্যবস্থা  শিক্ষার হার :  শিক্ষা প্রতিষ্ঠান প্রাথমিক বিদ্যালয়  কুশমাইল সরকারি প্রাথমিক বিদ্যালয়  ১৪ নং বরুকা সরকারি প্রাথমিক বিদ্যালয়  ধামর সরকারি প্রাথমিক বিদ্যালয়  কুশমাইল কড়ইতলা সরকারি প্রাথমিক বিদ্যালয়  নিউগী কুশমাইল সরকারি প্রাথমিক বিদ্যালয়  চক রাধাকানাই সরকারি প্রাথমিক বিদ্যালয়  বরুকা বাজার সরকারি প্রাথমিক বিদ্যালয়  ধামর মহিষমারা সরকারি প্রাথমিক বিদ্যালয়  কুশমাইল টেকিপাড়া সরকারি প্রাথমিক বিদ্যালয়  মাধ্যমিক বিদ্যালয় কুশমাইল ইউনিয়ন বদর উদ্দিন উচ্চ বিদ্যালয় কুশমাইল টেকিপাড়া উচ্চ বিদ্যালয় ধামর উচ্চ বিদ্যালয় ধামর বহুমূখী উচ্চ বিদ্যালয় বরুকা উচ্চ বিদ্যালয় কুশমাইল তরফদার বাড়ী উচ্চ বিদ্যালয়  মাদ্রাসা  কুশমাইল জলিলিয়া দাখিল মাদ্রাসা  ধামর আফাজিয়া দ্বিমুখী দাখিল মাদ্রাসা  ধামর মুমেন্নেছা বালিকা দাখিল মাদ্রাসা   উল্লেখযোগ্য ব্যক্তিত্ব   মোসলেম উদ্দীন - সংসদ সদস্য   জনপ্রতিনিধি  বর্তমান চেয়ারম্যান - আব্দুল বাতিন পুলু  ইউনিয়নের প্রাক্তন চেয়ারম্যানগণের তালিকা ক্রমিকনামমেয়াদ০১মোবারক হোসেন০২চাঁন্দ আলী সরকার ০৩আব্দুল বাতিন পুলু    আরও দেখুন   ময়মনসিংহ বিভাগ  ময়মনসিংহ জেলা  আখিলা নদী   তথ্যসূত্র   বিষয়শ্রেণী:ফুলবাড়ীয়া উপজেলার ইউনিয়ন
thumb|লক্ষোটা প্রাসাদ|300x300px  জামনগর জেলা ভারতের গুজরাত রাজ্যের একটি জেলা যা গুজরাত রাজ্যের কচ্ছ উপসাগরের দক্ষিণ উপকূলে অবস্থিত। এর সদর দফতর জামনগর নামক শহরটিতে অবস্থিত। এ জেলায় বেশ কয়েকটি বৃহৎ ভারতীয় কোম্পানির উৎপাদন কারখানা রয়েছে, যেমন রিলায়েন্স এবং এসার। এর পর্যটন আকর্ষণের মধ্যে বেশ কয়েকটি প্রাসাদ রয়েছে, মেরিন ন্যাশনাল পার্ক এবং একটি পাখি অভয়ারণ্য, যা খিজাদিয়া পাখি অভয়ারণ্য নামে পরিচিত।   জলবায়ু  জামনগর জেলা একটি উত্তপ্ত আধা-শুষ্ক জলবায়ু অঞ্চলে অবস্থিত। তিনটি নির্ধারিত ঋতু রয়েছে। "উষ্ণ" মৌসুম মার্চ থেকে মে অবধি স্থায়ী হয় এবং অত্যন্ত উষ্ণ এবং আর্দ্র থাকে, অত্যন্ত বিরল মৌসুমী বৃষ্টিপাতের সাথে "ভেজা" মৌসুমের যাত্রা করার আগে গড়ে প্রায় ৬৩০ মিলিমিটার (২৫ ইঞ্চি) বৃষ্টিপাত হয়। তবে এটি ১০০ মিলিমিটার (৩.৯ ইঞ্চি) চেয়ে কম। ১৯১১ এবং ১৯৩৯ সালে ১,৫০০ মিলিমিটারের (৫৯.১ ইঞ্চি) বেশি ছিল এবং ২০১০ সালে ১,৫০০ মিলিমিটার (৫৯.১ ইঞ্চি) ছিল। ক্রান্তীয় ঘূর্ণিঝড় কখনও কখনও এই সময়কালে অঞ্চলটিকে আঘাত হানে। অক্টোবর থেকে ফেব্রুয়ারি মাসের "শীতল" মৌসুম, যাতে দিনের বেলা গরম থাকে তবে স্বল্প বৃষ্টিপাত, কম আর্দ্রতা এবং শীতল রাত থাকে, তাই এটি বছরের সবচেয়ে আরামদায়ক সময়।  ১৯৯০ সালের মে মাসে সর্বোচ্চ রেকর্ড করা তাপমাত্রা ছিল ৪৭° সে (১১৭° ফা) ১৯৮৪ সালের ৫ ফেব্রুয়ারি সর্বনিম্ন রেকর্ড করা তাপমাত্রা ছিল ১° সে (৩৪° ফা)।   জনসংখ্যার উপাত্ত  ২০১১ সালের ভারতীয় জনগণনা অনুসারে জামনগর জেলার জনসংখ্যা ২,১৬০,১৯৯ জন, যা নামিবিয়া রাষ্ট্রের জনসংখ্যার সমান বা মার্কিন যুক্তরাষ্ট্রের নিউ মেক্সিকো রাজ্যের জনসংখ্যার সমান। এ জনসংখ্যা এটিকে ভারতের জনসংখ্যার ২১২তম জনবহুল জেলায় পরিণত করেছে (ভারতের মোট ৬৪০টি জেলার মধ্যে)। জেলার জনসংখ্যার ঘনত্ব প্রতি বর্গ কিলোমিটারে ১৫৩ জন বা প্রতি বর্গ মাইলে ৪০০ জন জনসংখ্যা রয়েছে। ২০০১-২০১১ এর দশকে জেলার জনসংখ্যা বৃদ্ধির হার ছিল ১৩.৩৮%। জামনগর জেলার লিঙ্গ অনুপাত প্রতি ১০০০ জন পুরুষের বিপরীতে ৯৩৮ জন মহিলা রয়েছে। ২০০১ সালের তথ্য মোতাবেক জেলার স্বাক্ষরতার হার ৬৬.৪%, যা ২০১১ ছিল ১৪.৪%।  ২০১১ সালের আদমশুমারির সময়ে জেলার ৮৭.৭৮% জনগোষ্ঠী গুজরাটি, ৬.২৮% সিন্ধি এবং ২.৩৩% হিন্দি তাদের প্রথম ভাষা হিসাবে কথা বলেছিল।2011 Census of India, Population By Mother Tongue   তালুক (প্রশাসনিক বিভাগ)   জাম যোধপুর   জোদিয়া   ধরোল   জামনগর   লালপুর   কালাবাদ উপজেলা   যোগাযোগ  জামনগর জেলার সদরে একটি বিমানবন্দর রয়েছে (আইএটিএ: জেজিএ - আইসিএও: ভিএজেএম), যা থেকে মুম্বই (বোম্বে) প্রতিদিনের সরাসরি বিমান চলাচল করে। বিমানবন্দরটি ভারতীয় বিমানবাহিনীর একটি সামরিক ছিটমহল যা বাণিজ্যিক বিমানের অনুমতি দেয়।   তথ্যসূত্র   বিষয়শ্রেণী:গুজরাতের জেলা বিষয়শ্রেণী:জামনগর জেলা